Document ID: 31996R1124

KOMISSION ASETUS (EY) N:o 1124/96,
annettu 21 päivänä kesäkuuta 1996,
interventiotoimenpiteiden aloittamisesta neuvoston asetuksen (ETY) N:o 805/68 6 artiklan 4 kohdan mukaisesti
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutetuna asetuksella (ETY) N:o 894/96 (2), ja erityisesti sen 6 artiklan 7 kohdan,
sekä katsoo, että
asetuksen (ETY) N:o 805/68 6 artiklan 4 kohdassa säädetään, että interventiotoimenpiteet on aloitettava jossakin jäsenvaltiossa tai jonkin jäsenvaltion alueella, jos kahden toisiaan seuraavan viikon aikana nuorten kastoroimattomien alle kaksivuotiaiden urospuolisten eläinten tai kastroitujen urospuolisen eläinten nautojen luokitusasteikon mukaan todettu keskihinta yhteisön markkinoilla on vähemmän kuin 78 prosenttia interventiohinnasta ja keskihinta kyseisen jäsenvaltion markkinoilla samalla perusteella laskettuna alle 60 prosenttia interventiohinnasta,
kun nämä edellytykset täyttyvät, kaikki tarjoukset interventioon myynnistä on hyväksyttävä kyseisessä jäsenvaltiossa tai kyseisen jäsenvaltion alueella neuvoston asetuksen (ETY) N:o 805/68 soveltamista koskevista yksityiskohtaisista säännöistä naudanliha-alan yleisten ja erityisten interventiotoimenpiteiden osalta 1 päivänä syyskuuta 1993 annetun komission asetuksen (ETY) N:o 2456/93 (3), sellaisena kuin se on viimeksi muutettuna asetuksella (EY) N:o 307/96 (4), 4 artiklassa ja asetuksesta (ETY) N:o 2456/93 poikkeamisesta annetun komission asetuksen (EY) N:o 1037/96 (5) 1 artiklassa tarkoitettujen tuotteiden osalta, ja
edellä mainitut edellytykset täyttyvät nuorten alle kaksivuotiaiden kastroimattomien urospuolisten eläinten osalta Yhdistyneessä kuningaskunnassa,
ON ANTANUT TÄMÄN ASETUKSEN:
1 artikla
Asetuksen (ETY) N:o 805/68 6 artiklan 4 kohdassa tarkoitetut interventiotoimenpiteet aloitetaan tämän asetuksen liitteessä luetelluissa jäsenvaltioissa ja jäsenvaltioiden alueilla liitteessä tarkoitettujen luokkien ja laatujen osalta.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä kesäkuuta 1996.

Labels: 3
17
18